- Hindi News
- National
- मतदान खत्म होते ही कांग्रेस ने की कार्रवाई, मेयर और पूर्व विधायक पुत्र समेत 9 बागी निष्कासित
मतदान खत्म होते ही कांग्रेस ने की कार्रवाई, मेयर और पूर्व विधायक पुत्र समेत 9 बागी निष्कासित
निकाय चुनाव में पार्टी विरोधी गतिविधियों में शामिल होने का आरोप
पॉलिटिकल रिपोर्टर | भिलाई
मतदान के दो घंटे बाद ही प्रदेश कांग्रेस कमेटी ने 9 पदाधिकारियों को पार्टी से बाहर का रास्ता दिखा दिया है। इसमें मौजूदा मेयर निर्मला यादव, उनके पति विजय यादव, पूर्व विधायक भजन सिंह निरंकारी के पुत्र संदीप निरंकारी भी शामिल हैं। इन पर निकाय चुनाव में पार्टी के विरुद्ध काम करने का आरोप है। भिलाई निगम मेयर प्रत्याशी देवेंद्र यादव के समर्थन में प्रचार नहीं करने का भी आरोप है। इस कार्रवाई से राजनीतिक गलियारे में हड़कंप मचा हुआ है। शेष|पेज 4
सोमवार को मतदान खत्म करने के बाद प्रदेश अध्यक्ष भूपेश बघेल और प्रदेश महामंत्री व चुनाव पर्यवेक्षक गिरीश देवांगन ने मेयर प्रत्याशी देवेंद्र यादव, पार्षद प्रत्याशियों और पदाधिकारियों से फीडबैक लिए। जैसे ही पार्टी विरुद्ध काम करने वाले नेताओं की सूची मिली, प्रदेश कांग्रेस अध्यक्ष ने फौरन कार्रवाई की।
ये नेता पार्टी के खिलाफ थे
मेयर व पार्षद प्रत्याशियों ने जिन नेताओं के खिलाफ शिकायत की है, उनके खिलाफ कार्रवाई की गई है। ये नेता पार्टी के खिलाफ काम कर रहे थे।’’ हेमंत बंजारे, जिलाध्यक्ष, कांग्रेस कमेटी दुर्ग
मुझसे जिलाध्यक्ष हेमंत बंजारे व महामंत्री गिरीश देवांगन ने ये पूछा था कि कौन-कौन पार्टी विरोधी काम कर रहे हैं। मैंने किसी का नाम नहीं बताया था।’’ देवेंद्र यादव, मेयर प्रत्याशी
भोपालपट्टनम में सबसे अधिक 82 भिलाई में सबसे कम 55% वोटिंग
रायपुर | राज्य के 11 निकायों में सोमवार को बस्तर की नक्सल प्रभावित भोपालपट्नम नगर पंचायत में रिकॉर्ड 82.43 प्रतिशत मतदान हुआ। वहीं राजनीतिक रूप से बेहद अहम माने जा रहे भिलाई नगर निगम में सिर्फ 54.78 प्रतिशत मतदान हुआ, जो अब तक का सबसे कम मतदान रहा। 2010 के चुनाव में यहां 59.2 फीसदी मतदान हुआ था। वहीं चार जिलों के पंचायतों व नगर पालिकाओं के कुछ वार्डों में उपचुनाव में 80.64 प्रतिशत मतदान हुआ। राज्य निर्वाचन आयोग के अध्यक्ष पीसी दलई ने मतदान के बाद देर शाम मीडिया को बताया कि राज्य में किसी भी मतदान केंद्र से किसी भी तरह की कोई अप्रिय घटना की सूचना नहीं मिली। शेष|पेज 4
भिलाई नगर निगम के कुछ मतदान केंद्रों में वोटिंग का वक्त खत्म होने के बावजूद कतार लगी हुई थी। उन मतदान केंद्रों में वक्त खत्म होने के बाद भी मतदान कराया गया। धमतरी की भाखरा नगर पंचायत के वार्ड नंबर 6 में उपचुनाव का प्रतिशत सबसे अधिक रहा। यहां 88.71 प्रतिशत मतदान हुआ। बीजापुर नक्सल प्रभावित क्षेत्र हैं, लेकिन यहां की भोपालपट्नम नगर पंचायत में 82.43 प्रतिशत मतदान हुआ। बस्तर सहित सभी निकायों की पोलिंग पार्टियां देर रात तक निर्वाचन दफ्तर वापस आ गई।
सभी निकायों में 31 दिसंबर गुरुवार को मतगणना होगी।
उप निर्वाचन क्षेत्रों में मतदान प्रतिशत
बाराद्वार नगर पंचायत के वार्ड नंबर 2 में 82.21 प्रतिशत, नवागढ़ नगर पंचायत के वार्ड नंबर 9 में 81.79 प्रतिशत, चंद्रपुर नगर पंचायत के वार्ड नंबर 9 में 86.73 प्रतिशत, भाखरा नगर पंचायत के वार्ड नंबर 6 में 88.71 प्रतिशत, डौण्डी नगर पंचायत के वार्ड नंबर 14 में 80.73 प्रतिशत और वार्ड नंबर 15 में 63.58 प्रतिशत, गंडई नगर पंचायत के वार्ड ननंबर 8 में 86.78 प्रतिशत, डोंगरगढ़ नगर पालिका के वार्ड न ंबर 22 में 74.56 प्रतिशत।
कहां कितना मतदान
भिलाई नगर निगम में 57 प्रतिशत, जामुल नगर पालिका में 70 प्रतिशत, मारो नगर पंचायत में 80.01 प्रतिशत, खैरागढ़ नगर पालिका में 82.77 प्रतिशत, बैकुंठपुर नगर पालिका में 70.45 प्रतिशत, शिवपुर चरचा नगर पालिका में 67.53 प्रतिशत, कोंटा नगर पंचायत में 71.96 प्रतिशत, भैरमगढ़ नगर पंचायत में 71.22 प्रतिशत, भोपालपट्नम नगर पंचायत में 82.43 प्रतिशत, नरहरपुर नगर पंचायत में 85 प्रतिशत, प्रेमनगर नगर पंचायत में 85.06 प्रतिशत।
पार्टी से इनको बाहर किया गया
महापौर निर्मला यादव, उनके पति विजय यादव, पूर्व विधायक भजन सिंह निरंकारी के पुत्र संदीप निरंकारी, पूर्व साडा उपाध्यक्ष बृजमोहन सिंह, प्रदेश किसान कांग्रेस के प्रवक्ता विक्की शर्मा, महिला कांग्रेस की गुरमीत धनई, राजकुमार देशमुख और संतोष देशमुख।
tgl_Latn sot_Latn hin_Deva hin_Deva hin_Deva kas_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva mai_Deva